Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 573

5. Hitelek Ez a rész tartalmazza a hitelintézet által nyújtott hitelek és hitel jellegû követelések könyv szerinti bruttó állományát és értékvesztését szektoronkénti és eredeti lejárat szerinti bontásban, esetenként hiteltípusok szerint is részletezve. A prolongált hiteleket az eredeti hitelszerzõdés szerinti lejáratnak megfelelõen kell kimutatni. [A rövid lejáratú (a nem pénzügyi vállalatoknál és a lakosságnál az egyéb rövid lejáratú) hitelek között kell figyelembe venni a nem függõvé tett, tehát a mérlegben követelésként a 3-as számlaosztályban kimutatott esedékes, de nem kifizetett kamatok, kamatjellegû jutalékok összegét is.] A hiteleknek tartalmazniuk kell a halasztott fizetéssel eladott eszközök miatti követelések összegét is, annak a szektornak az egyéb hitelei között, amelyhez az eszközöket halasztott fizetéssel megvásárló vevõ tartozik. A beváltott bankgaranciák állományának nem pénzügyi vállalatok esetében a folyószámla és eseti hitel-sorokon, a többi szektornál a rövid lejáratú (illetve egyéb rövid lejáratú) hitelek között kell szerepelni. A lakáscélú hitelek halasztott kamatának tõkésített összegében fennálló kamatkövetelések, valamint a tandíjhitelek türelmi idõ alatt esedékes és a türelmi idõ lejáratáig elhalasztott kamatainak, kamat jellegû jutalékainak tõkésített összegében fennálló kamatkövetelések után képzett céltartalék állományát az érintett hitelekhez kapcsolódó értékvesztés sorokban kell kimutatni. Az 51.11—51.12 Központi költségvetésnek nyújtott hitelek sorban kell feltüntetni a központi költségvetésnek közvetlenül nyújtott hiteleken felül az állam által szerzõdés vagy jogszabály alapján más pénztulajdonostól átvállalt hitelek állományát is. A korábbi TB kötvény-kibocsátásból eredõ,

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes